Enceladus (satelles)
Enceladus 238.000 km a Saturni circum eum revolvitur et decima septima luna quod attinet ad magnitudinem  a maximo in systemate solare. Ea satelles Saturni paene centum centesimae (100%) lucis in eam cadentis reflectit. Itaque corpus maximae albedinis in ordine solari nostri est. Praeterea facies Enceladi partim multos crateres monstrat, sed partim levis et inde recens est. Cum navitas geologica non exspectanda sit in luna tam parva atque vix aliis satellitibus resonante, tamen vestigia cryovulcanismi inventa sunt. Namque navicula spatialis Cassini nominata nuper in regione circuli aequinoctiali -190° / -200° Celsianos metita est, in regione polari australi autem non minorem temperaturam - quod exspectandum fuit - immo autem -185° / -190° C invenit. 
Hoc mirum tantum e cryovulcanismo - id est e glacie navitate geologica calefacta - explanari potest. Praeterea atmosphaera tenuissima, cuius 65% ex aqua, 20% ex Hydrogenio, ceterae partes ex Carbonii oxidis ac Nitrogenio constat, 
etiam ex illo cryovulcanismo orta esse existimatur.

De nomine 

Enceladus (Graece Έγκέλαδος) unus e gigantibus erat. Iuppiter eum fulmine interfecit et sub Aetna monte sepelivit.

Bibliographia 
 Sheyna E. Gifford, "All that life needs on Enceladus" in Astrobiology Magazine (14 Aprilis 2017)
 Marc Neveu, Alyssa R. Rhoden, "Evolution of Saturn’s mid-sized moons" in Nature Astronomy (1 Aprilis 2019)
 Krista Soderlund, "Ocean dynamics of outer solar system satellites" (14 Ianuarii 2019) apid arXiv.org
 Steven D. Vance, Laura M. Barge, Silvana S.S. Cardoso, Julyan H.E. Cartwright, "Self-Assembling Ice Membranes on Europa: Brinicle Properties, Field Examples, and Possible Energetic Systems in Icy Ocean Worlds" (4 Martii 2019) apud arXiv.org

Nexus externi 

De Encelado apud Nasa

Satellites Saturni
Corpora astronomica speculatris visitata